
	Virksomhed – Challenger
	Roskilde Kommune

	Præsentation til eventsite
	

	Titel på udfordring
	Fremtidens arbejdsplads post corona

	Verdensmål 
	8: Anstændige jobs og økonomisk vækst, 17: Partnerskaber for handling.

	Uddybet beskrivelse af problemstilling         

	COVID-19 har tvunget de fleste organisationer til at ændre praksis. Nu er det tid til at evaluere de nye måder at gøre tingene på og tage læring med videre, så der kan bygges ovenpå gode erfaringer. COVID-19 har udfordret os og peget på nye muligheder inden for følgende områder, hvor vi ser forbedringspotentialer i Roskilde Kommune.
Borgernes oplevelse, hvor især service og kanaler samt involvering kan retænkes og videreudvikles, så leveringen af ydelser og tilbud sker på nye måder fx med hensyn til tilgængelighed og borgerinddragelse.
Organiseringen af arbejdet, som finder sted i forskellige rum online og offline, hvilket udfordrer ledelse og kollegaskab, men samtidig giver muligheder for at engagere flere aktører, skabe bedre adgang til ekspertise og øget gennemsigtighed samt fleksibilitet.
Ledelse af fremtidens arbejdsplads Hvad gør post corona ved ledelse, og hvordan kan en arbejdsplads fortsat være attraktiv og løfte opgaven, samtidig med at medarbejderne oplever balance mellem arbejde og fritid i en hybrid arbejdsdag.
Hvordan kan vi gennem nye tiltag blive en endnu mere attraktiv hybrid arbejdsplads for vores 7500 medarbejdere og sikre en kultur, som skaber øget værdi for borgerne, hvor borgerne er inddraget. 

	Hvad har I selv prøvet i organisationen?

	 

	Har andre prøvet at løse opgaven? 
	

	Hvis alt er muligt, hvad skal løsningen kunne? (tænk stort)
	Løsningen skal inkorporere læringerne fra krisen og må meget gerne adressere flere af de udfordringer og muligheder som er identificeret ovenfor.  

	Hvilke løsninger ønsker I ikke at få?
	Vi ønsker ikke en ”copy paste”-løsning, hvor eksempelvis fysiske måder at afholde og gøre tingene på kopieres direkte over i den digitale verden. Vi ønsker, at løsningerne tager højde for digitaliseringens muligheder og begrænsninger og har et særlig fokus på borgerinddragelse.

	Hvilke ideer, processer, teknologier forestiller I jer der skal i spil?
	Vi er åbne for det hele - det kan være alt fra apps til fremgangsmåder og konkrete tiltag. 

	Hvad er potentialet i en løsning?
	Roskilde Kommune er allerede i gang med strategien for 2022, hvor ”New Normal” kommer til at influere måden, vi gør tingene på. Derfor er der et stort potentiale i, at den rette løsning kan afprøves og skaleres til flere afdelinger i Roskilde Kommune. Andre store arbejdspladser vil sandsynligvis også kunne høste gevinster ved at implementere den efterfølgende. 

	Motivation for at deltage (bruges som citat på eventsitet)
	

	Forventet outcome af processen
	Vi håber på, at vi får nogle gode idéer, analyser, produkter etc., som kan hjælpe os i omstillingen til The New Normal ift. vores praksis. Hertil er ønskescenariet, at der kommer nogle konkrete idéer til, hvad vi kan gøre og hvordan det bedst sker.

	Til den rette løsning tilbyder vi  
	Vi ser flere muligheder ift., hvad vi kan tilbyde, og det afhænger selvfølgelig af selve løsningen og innovatørerne bag:
1) Test i Roskilde Kommune 
2) Hjælp til ansøgninger om funding 
3) Projektansættelse i Roskilde Kommune.

